Sådan skærer du ned på kødet:

Ifølge lektor i madkundskab ved University College Copenhagen, Helle Brønnum Carlsen, er det en god ide at bruge fx bacon i små mængder som krydderi i den ellers vegetariske mad. Bacon kommer fra grise, som har et langt lavere CO2-aftryk end fx oksekød.

Og så skal man begynde at bruge ting som soltørrede tomater, svampe og tang der har den såkaldte umami-smag, der kan afhjælpe noget af smagsløgenes kødsavn.

Danskerne skal begynde at tænke i at få de her smagsoplevelser ind på en anden måde. Og så skal vi lære at få smag for det kødløse. Fx ligesom det verdenskendte italienske landkøkken, hvor kød spiller en langt mindre rolle end vi er vant til.